På trods af spilmæssig dominans blev det til et 2 - 1 nederlag til nordjyderne i Viborg. Kasper Bøgelund stod for den enlige AaB-scoring. Cheftræner Kent Nielsen var ikke tilfreds med indsatsen: - Vi ærgrer os over den manglende skarphed og over at have tabt kampen, men er ellers tilfreds med en række andre ting, sagde han efter kampen til aabsport.dk. - Det var fint at så mange spillere fik spilletid, og indimellem var der også udmærkede takter. Som tidligere nævnt bruger vi de første testkampe til at afprøve forskellige idéer, hvoraf vi arbejder videre med noget, mens andet bliver kasseret, konstaterede Kent Nielsen, som i samme åndedrag roste Kasper Bøgelund for at have været bedste AaB'er i sine 45 minutter på banen. Næste test for AaB spilles lørdag aften i Norge hos IK Start Kristiansand.

Referat:
Sne og is vanskeliggjorde forholdene for AaB og Viborg F.F. der søndag testede formen af mod hinanden.